Zhantas/Cleaned-Kyrgyz_Wikipedia huggingface dataset:
Жатакана

Жатакана – адамдардын убактылуу жашап туруусу үчүн атайын курулган жана ага ылайык жабдылган туракжай имараты.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Жаш бала

Жаш бала – КР мыйзамдарына ылайык, 14 жашка чейинки эрезеге жетелек балдар.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Жаш курагы боюнча бааракы

Жаш курагы боюнча бааракы – ал жалпы негизде белгиленет: эркектерге – 63 жашка толгондо жана эмгек жылдары 25 жыл болгондо; аялдарга – 58 жашка толгондо жана эмгек жылдары 20 жыл болгондо. Ал эми жеңилдик берилген катмардагыларга кыйла төмөн курак менен эмгек жылдары каралган.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Жашаган жери

Жашаган жери – турак үй, ижара, кызматтык туракжай, атайын ылайыкташтырылган үйлөр (жатакана, башпаана-мейманкана, ыгын табуу фондунун үйү, багар-көрөрү жок карылардын үйү, майыптар, ардагерлер ж. б. үйлөрү), ошондой эле жарандар туруктуу же көбүнчө жалдоо (жалданма жалдоо), ижарага алуу келишимдери боюнча, же болбосо КР мыйзамдарында каралган башка негиздерде менчик ээлери катары жашап турушкан башка туракжайлар.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Жашап турууга укук берүү

Жашап турууга укук берүү – чет өлкөлүк жарандарга же жарандыгы жок адамдарга КРде туруктуу же убактылуу жашоого укук берүүчү документ.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Жаштар үчүн социалдык инфратүзүм

Жаштар үчүн социалдык инфратүзүм – жаштардын жашоо-тиричилиги үчүн зарыл болгон объекттердин (имараттардын, курулуштардын), ошондой эле ишмердиги жаш жарандардын саламаттыгына кам көрүүгө, аларды окутууга, тарбиялоого, социалдык жактан тейлөөгө, өнүктүрүп өстүрүүгө, ишке орноштурууга, коомдук керектөөлөрүн канааттандырууга багытталган уюмдардын тутуму.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Жаштар үчүн социалдык кызматтар

Жаштар үчүн социалдык кызматтар – кыйынчылыктуу турмуштук кырдаалга тушуккан жаш жарандарды социалдык колдоо, аларга социалдык-тиричиликтик, социалдык-медициналык, психологиялык-педагогикалык, социалдык-укутук кызмат көрсөтүү жана материалдык жардам берүү, алардын социалдык, психологиялык көнүгүүлөрүнө жана социалдык ишчараларды жүзөгө ашыруучу мамлекеттик органдар жана коомдук бирикмелер, ошондой эле юридикалык жакты түзөбөстөн социалдык тейлөө боюнча ишкердик иш-аракет жүргүзгөн жарандар.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Жашы жете электерди соодалоо

Жашы жете электерди соодалоо – КР кылмыш-жаза мыйзамдарында каралган үйбүлөгө жана жашы жете электерге каршы жасалган кылмыш. Ага ылайык ал башка бирөөнүн ээлигине өткөрүлүп берилүүчү жашы жете электерди сатуу жана сатып алуу, же болбосо башка бүтүмдөр Ж. ж. э. с. катары түшүнүлөт.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Жашы жеткендик

Жашы жеткендик – укукта мыйзам менен белгиленген, жаран толук бойдон аракетке жарамдуу деп саналган курак (кара:Жарандын аракетке жарамдуулугу). КРде Ж. ж. курагы 18 жаш деп белгиленген.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Жашыруун ат (псевдоним

Жашыруун ат (псевдоним ) (гр. pseudonymos – ойдон чыгарылган ысымды алып жүрүүчү) – илимий, адабий же көркөм өнөр авторунун ойдон чыгарылган, шарттуу ысымы. Автордун мүлктүк эмес жеке укугу болуп саналат. Автордун макулдугусуз, ал өлгөндөн кийин, анын чыгармаларынын колтийгистигин крогогон жактын макулдугусуз Ж. а-ты ачыкка чыгаруу автордук укукту бузат. Ж. а-тын бир түрү – астроним (гр. astron – жылдыз жана onyma – ат) – автордун атын кандайдыр бир басма белгиси менен белгилөө (м.: жылдызчалар).
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Жашыруун добуш берүү

Жашыруун добуш берүү – добуш берүүчүнүн эркине көзөмөлдүк кылууну жокко чыгаруучу добуш берүүнүн түрү; ага бюллетень, топташ, же атайын машина аркылуу добуш берүү менен жетишилет. Шайлоочулар (добуш берүүчүлөр) тарабынан өзүнчө жайда же бөлмөдө толтурулуп, бүктөлгөн түрдө же катсалгы менен шайлоо кутусуна салынуучу Ж. д. б-нүн бюллетень түрү көбүрөөк таралган.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Жашыруун кемчиликтер жөнүндө эскертме

Жашыруун кемчиликтер жөнүндө эскертме – камсыздандыруу кагазынын шарттарындагы, ага ылайык кеменин же машиналардын тулкуна келтирилген жашыруун кемчиликтерден тартылган жогортуулар жана зыяндар камсыздандыруучу тарабынан төлөнүүчү эскертме . Жашыруун кемчиликтерди жөнөкөй эле таап алуу камсыздандыруу менен жабалбайт. Ошентсе да, эгер алар кеменин башка бөлүктөрүнө зыян келтирсе, ал зыяндар төлөнүп берилүүсү керек.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Жашыруун маалымат

Жашыруун маалымат – белгилүү гана адамдардын чөйрөсүнүн билүүсү менен чектелген, документтештирилген маалымат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Жашыруун эмиграция (көчкүн)

Жашыруун эмиграция (көчкүн) – эларалык мүнөздөгү, мамлекеттердин экономикалык жана социалдык өнүгүшүнө, ошондой эле алардын эгемендүүлүгүнө кол салган кылмыш. Ошондо турукташып калуу максатында мыйзамсыз бөтөн өлкөгө кирүүдө (адатта экономикалык жүйө менен) турат. Азыр Ж. э. кылмыштуу бизнес болуп калды. Ж. э. күрөшүү боюнча улуттук кылмыш-жаза мыйзамдарына багыттоочу бланкеттик ченемдер Эмгекти эларалык уюштуруу конвенцияларында камтылган.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Жеке (өздүк) эсеп

Жеке (өздүк) эсеп – мамлекеттик социалдык камсыздандыруу максатында арбир камсыздандырылган адам тууралуу маалыматтарды эсепке алууну жеке уюштуруу жана жүргүзүү.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Жеке адамдардан киреше салыгы

Жеке адамдардан киреше салыгы – КРдеги жалпы мамлекеттик салык болуп саналат. Кирешиси бар, КР резиденттери жана резидент эместери – жеке адамдар салык төлөөчүлөр болуп саналышат. Ж. а. к. с-ынын салык алуу объектиси салык төлөөчүнүн жалпы жылдык кирешеси менен КР мыйзамдарында аныкталган салыктарды чыгарып салуунун айырмасы катары эсептелген киреше болуп саналат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Жеке айыптоо

Жеке айыптоо – жабырлануучунун арызы боюнча гана козголуучу жана анын айыпкер менен элдешип алганы үчүн токтотулушу тийиш болгон кылмыш-жаза иши боюнча өндүрүш таризи. Айыптоо жабырлануучунун өзү тарабынан колдоого алынат жана ошон үчүн «жеке» деп аталат. КР кылмыш-жаза-процесстик мыйзамдарына ылайык Ж. а. тартибинде: саламаттыкка атайылып жеңил залал келтирүү; көгала кылуу; ушактоо; шылдыңдоо; психатриялык ооруканага мыйзамсыз жаткыруу; жарандардын тең укуктуулугун бузуу; адамдын жеке жашоосунун колтийгистигин бузуу; кат алышуунун, телефондо сүйлөшүүнүн, почта, телеграф же башка байланыштардын купуялыгын бузуу; туракжайдын колтийбестигин бузуу; шайлоо укуктарын ишке ашырууга же шайлоо комиссияларынын иштерине тоскоолдук кылуу; шайлоочулардын добуштарын сатып алуу; шайлоо, референдум документтерин бурмалоо же добуштарды туура эмес саноо; динге ишенүү жана дин тутуу эркиндигин ишке ашырууга тоскоолдук кылуу; аралаш жана автордук укуктарды, патент ээлеринин укуктарын бузуу; мыйзамдуу журналисттик кесипке тоскоолдук кылуу; мыйзамдуу ишкердик кылуу ишине тоскоолдук кылуу; коммерциялык же банк сырларын ачыкка чыгаруу; мыйзамсыз камакка алуу же кармап туруу жөнүндөгү иштер каралат. Ж. а. иштери боюнча алгачтергөө жана алдынала тергөө иштери жүргүзүл-бөйт, иш козгоо судья тарабынан (эгер анын жабырлануучу менен үстүнөн арыз түшкөн кишини элдештирүү аракеттери натыйжасыз болсо) ишке ашырылат; жабырлануучу жүйөлүү себептери жок эле сотко келбей койсо, иш токтотулат, ошентсе да соттолуучунун өтүнүчү боюнча жабырлануучунун катышуусу жок эле карала берүүсү ыктымал.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Жеке аныкталган буюм

Жеке аныкталган буюм – башка буюмдардан өзүнө гана таандык белгилери боюнча бөлүнгөн буюм. Ж. а. б. алмашылгыс болуп саналат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Жеке башчылык

Жеке башчылык – кандайдыр бир органдын, уюмдун жетекчисине өз милдетин аткаруу үчүн, ошондой эле иш натыйжасына анын жеке жоопкерчилигин арттыруу максатында зарыл болгон ыйгарым укуктарды берүү чарасы.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Жеке далдаштыруу номуру

Жеке далдаштыруу номуру – КР жарандарына ыйгарым укуктуу мамалекеттик каттоо органы тарабынан берилүүчү жана ал адамда өмүр бою сактала турган жекече номер.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Жеке далил

Жеке далил – баштапкы булагы адамдар (тараптар, үчүнчү жактар, өкүлдөр, күбөлөр, эксперттер, документти түзүүчүлөр) болуп саналган далилдер.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Жеке даттануу

Жеке даттануу – КР процесстик укугунда иштин катышуучуларынын биринин сот жыйынында чыгарылган соттун аныктамасына, же судьянын токтомуна карата берген даттануусу. «Жеке» деген аталгы даттануу соттук иш-аракетке же өзүнчө маселе боюнча чыгарылган чечимге берилгенин билдирет. Ж. д.: кылмыш-жаза ишин козгоодон баштартуу; доо арызын кабыл алуудан баштартуу; иш козгоо, иш боюнча өндүрүштү токтотуу; сот жыйынында тартип бузгандыгы үчүн айып салган ж. б. токтомдорго (аныктамаларга) карата берилиши мүмкүн. Ж. д. укугуна иштин баардык катышуучулары, жана даректерине карата ошол аныктамалар чыгарылган башка адамдар ээ. Жеке даттанууларды же сунуштарды берүү жана кароо сот чечимин апелляциялык бузуу үчүн берилген тартипте жүргүзүлөт.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Жеке доо жүрүмү

Жеке доо жүрүмү – кылмыш-жаза иштеринин эң байыркы түрү; жабырлануучу өз укуктарын коргоого өзү чара көргөн, жеке кылмыш-жаза куугунтугу менен мүнөздөлгөн. Орусияда иштин мындай түрү XIV кылымга чейин өкүм сүргөн. Кылмыш-жаза артынан түшүү жабырлануучунун арызы боюнча козголгон; ал өзү далилдерди чогулткан жана айыпталуучуну сотко алып келүүгө өзү кам көрүүсү тийиш болгон. Соттук тергөө атаандаштык негизде жана ачык болгон. Иш тараптардын келтирген далилдеринин (кошуналардын күбөлөөсү, актык анттары ж. б.) негизинде чечилген. Сот тараптардын атаандашууларына байкоо салып гана турган жана өз чечиминде анын жыйынтыгын чыгарган. Жеңүүчү туура деп таблыган. Ж. д. ж. Англиядагы, АКШ дагы жана башка жалпы укук өлкөлөрүндөгү иштин азыркыдай атаандаштык түрлөрү келип чыккан.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Жеке жак

Жеке жак — жамааттык түзүлүш болуп саналган юридикалык жактан айырмаланып, жарандык укук субъектиси болгон жаран (чет өлкө жараны, жарандыгы жок жак).

 Дагы караңыз 

 Жарандык

 Булактар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Жеке жактардын жекече мыйзамы

Жеке жактардын жекече мыйзамы – эларалык жеке укуктагы кеңири тараган коллизиялык байламта. Анын 2 түрү бар: а) улуттук мыйзам же жарандык мыйзам ( lex nationalis, lex patriae ); б) жашаган жердин мыйзамы ( lex domicilii ). КР мыйзамдары боюнча ал адам жарандыгын алган өлкөнүн укугу Ж. ж. ж. м. болуп эсептелет. Эгер ал адамдын 2 же андан көп жарандыгы болсо, ал жак көбүрөөк байланыш жасаган өлкөнүн укугу жеке мыйзамы болуп эсептелет. Жарандыгы жок адам үчүн ал туруктуу жашаган өлкөнүн укугу Ж. ж. ж. м. болот. Ал эми качкындар үчүн башбаанек берген өлкөнүн укугу Ж. ж. ж. м. болот.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Жеке жоопкерсиз металл эсеби

Жеке жоопкерсиз металл эсеби – баалуу металлдарды тартуу жана жайгаштыруу боюнча жекече белгилери менен аткарым жасагандынын көрсөтпөстөн туруп, баалуу металлдардын эсеби үчүн банк тарабынан ачыла турган эсеп. Эреже катары, Ж. ж. м. э. боюнча банк кардарларга сыйакы төлөйт.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Жеке изкубар

Жеке изкубар – мыйзамда белгиленген тартипте жеке аңдуу ишмердигин жүргүзүүгө лицензия алган жана төмөндөгүдөй кызматтарды көрсөтүп жаткан КР жараны: иштин катышуучулары менен келишимдик негизде жарандык иштер боюнча маалыматтарды жыйноо; базарды иликтөө, ишкер сүйлөшүүлөр үчүн маалыматтарды жыйноо, кредиттөөгө жарамсыз же ишеничсиз өнөктөрдү ачып көрсөтүү; жеке ишкердикте фирмалык белгилерди жана аталыштарды мыйзамсыз пайдаланууларды, абийирсиз атаандаштыктарды, ошондой эле коммерциялык сыр болгон маалыматтарды жайылтуу жагдайларын аныктоо жана башка мыйзамда белгиленген иш-аракеттерди көрсөтпөө. Аңдуу иши Ж. и-дын ишмердигинин негизги түрү болуусу тийиш, аны мамлекеттик кызмат, болбосо коомдук бирикмелердеги акы төлөнүүчү шайланган кызматтар менен айкалыштырууга улуксат берилбейт. Жеке иликтөө ишмердигине лицензия тийиштүү ички иштер органдары тарабынан берилет.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Жеке ишкер

Жеке ишкер – юридикалык жакты түзбөстөн, белгиленген тартипте каттоодон өткөн жана жеке ишкердикти жүзөгө ашырган жеке адам (кара:Жарандардын жеке ишкердиги ). 
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Жеке ишкердик (ишкердик)

Жеке ишкердик (ишкердик) – КР жарандык мыйзамдары боюнча мыйзамда белгиленген тартипте ушундай максатта каттоодон өткөн, жактардын пайда табуусуна багытталган өзалдынча, өз тобокелчилиги менен ишке ашырылган ишкердик. Ошентсе да, мыйзам жарандык Ж. и-ти мамлекеттик каттоодон өтүүсүз эле ишке ашыруусуна жол берет. КР жөндөмдүүлүктөрү чектелбеген жарандары, четөлкөлүк жарандар, жарандыгы жок адамдар, ошондой эле юридикалык жактар Ж. и-тин субъектери боло алышат. Коммерциялык эмес уюмдар Ж. и. менен алардын уставдык максаттары үчүн зарыл болгон үчүн гана алектене алышат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Жеке кепилдик

Жеке кепилдик – КР кылмыш-жаза-процесстик мыйзамдарында тыюу салуу чарасы, мында ишенимге татыктуу адам шектүүнүн (айыпталуучунун) тергөөчүнүн, прокурордун жана соттун чакыруусу боюнча келүүсүн жана ойдогудай жүрүм-турумунун кепилдигин жазуу жүзүндө өз моюнуна алат. Андай болбосо сот кепилдикке алуучуга 100дөн 500гө чейинки эң аз айлык акы өлчөмүндө айып сала алат. Тыюу салуу чарасы катары Ж. к-ти тандап алууга кепилдикке алуучунун жазуу жүзүндөгү өтүнүч каты жана айыпталуучунун, соттолуучунун макулдугу менен гана жол берилет. Кепилдикке алуучулар 2ден кем болбоого тийиш.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Жеке колдонуудагы мелиоративдик тутумдар

Жеке колдонуудагы мелиоративдик тутумдар – жеке адамдын же юридикалык жактын менчигиндеги же аларга колдонууга берилген мелиоративдик тутумдар, ошондой эле көрсөтүлгөн жактардын керектөөлөрү үчүн гана зарыл болгон коргоочу токой өсүмдүктөрү.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Жеке колтийбестик

Жеке колтийбестик – адамдын фундаменталдуу жана ажыратылгыс жеке укуктарынын бири. Ж. к. институту кугунтуктоо чараларын көрүүдө зомбулукка жол берилбөөсүн болжолдойт. Ж. к-тин конституциялык кепилдиктери, эреже катары, төмөнкүлөрдөн турат: а) кылмыш курамы мурда чыгарылган мыйзам менен аныкталууга тийиш; б) кармоо сотко даттанылышы мүмкүн жана кармоонун эң узак мөөнөтү соттун чечимисиз эле белгиленет; в) камакка алуу сот буйругунун же прокурордун санкциясынын негизинде гана жүргүзүлөт; г) эркиндигинен ажыратуу адамга бардык белгилүү процесстик кепилдиктерди сактоо менен жүргүзүлгөн тергөөнүн жүрүшүндө жана сотто анын күнөөсү аныкталгандан кийин гана берилген жаза болууга тийиш. Ж. к. укугу КР Конституциялык мыйзамы менен кепилденген. Ар бир кармалган же камалган адамга кечиктирилбестен, анын кармалуусунун жана камалуусунун себептери билдирилип, укуктары түшүндүрүлүшү жана кармалган учурдан тартып өзүн коргоо жана адвокаттын укуктук жардамынан пайдалануу мүмкүнчүлүгү берилиши керек.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Жеке күзөт ишмердиги

Жеке күзөт ишмердиги – ички иштер органдарынын атайын улуксатына (лицензиясына) ээ болгон уюмдар күзөтүү боюнча кызматтарды (акы төлөөчү келишимдик негизде) көрсөтүүсү. Күзөтүү максаттарында кызмат көрсөтүүнүн төмөнкү түрлөрүнө уруксат берилет: жарандардын өмүрүн жана саламаттыгын коргоо; менчик ээлеринин мүлктөрүн, анын ичинде аны ташып жеткирүүдө коргоо; өрттөн сактоочу кабарландыруу каражаттарын долбоорлоо, чогултуу жана пайдалануу; кардарларды укукка каршы колсалуулардан укук чегинде коргонуу маселелери боюнча кеңештерди берүү жана сунуштарды иштеп чыгуу; массалык иш чараларды өткөрүүчү жерлерде тартипти камсыз кылуу. Күзөт уюмдарына жарандардын өмүрүнө жана саламаттыктарына жана курчап турган айлана-чөйрөгө зыян келтирбей турган техникалык каражаттарды жана башка ыкчам радио жана телефон байланыш каражаттарын пайдаланууга улуксат берилет. 
 236-берене. Жеке күзөт жана детектив кызматтарынын кызматчыларынын ыйгарым укуктарынан аша чабуусу

1. Жеке күзөт жана детектив кызматтарынын жетекчилеринин же кызматчыларынын лицензияга ылайык аларга берилген ыйгарым укуктарынан өз ишинин милдеттерине каршы аша чабуусу, эгерде бул жосун күч колдонуу менен же аны колдоном деп коркутуу менен жасалса, -

IV категориядагы белгилүү бир кызмат ордун ээлөө, же болбосо белгилүү бир иш менен алектенүү укугунан ажыратууга же IV категориядагы түзөтүү жумуштарына, же V категориядагы айып салууга, же I категориядагы эркиндигинен ажыратууга жазаланат.

2. Этиятсыздыктан оор зыян келтирген ошол эле жосун, -

VI категориядагы айып салууга же эки жылга чейинки мөөнөткө белгилүү бир кызмат ордун ээлөө, же болбосо белгилүү бир иш менен алектенүү укугунан ажыратуу менен II категориядагы эркиндигинен ажыратууга жазаланат.

 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Жеке кыйроо (авария)

Жеке кыйроо (авария) – деңиз укугунда жалпы кыйроонун белгилерине жатпаган чыгымдар. Мындай чыгымдар кеме, жүк жана киреакы ортосунда бөлүштүрүүгө жатпайт, аларды жабырлануучу же анын себептерине жооптуу тартат. Кээбир өлкөлөрдүн мыйзамдары Ж. к-го жаткан чыгымдардын түрлөрүн атайы белгилейт: деңиз соодасынын салттарын жана эрежелерин бузуу менен кемеде ташылып баратканда борттон сыртка серпилип салынган жүктөрдүн наркы; каттамдын узактыгынын созулуп кетүүсүнө байланыштуу тартылган чыгымдар жана жоготуулар (токтоп туруудан, бааларды өзгөртүүдөн ж. б.).
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр